Тут, сапраўды, цяжка не пагадзіцца. Галоўная вуліца Наваполацка — Маладзёжная. Тут і адбываюцца асноўныя “сталічныя” падзеі, бо на Маладзёжнай размешчаны і актыўна дзейнічаюць школы музычная і мастацкая, два цэнтры культуры (адзін — нафтавікоў). Самая апошняя акцыя — адкрыццё арт-плота “Галерэя для ўсіх”, дзе размешчаны фотарэпрадукцыі жывапісных палотнаў, што захоўваюцца ў фондах музея.